Hitlerova linija
Hitlerova linija bila je njemačka odbrambena linija u centralnoj Italiji tokom Drugog svjetskog rata. Uporišta ove linije bila su Aquino i Piedimonte San Germano. U maju 1944. preimenovana je u Sengerovu liniju, po Von Senger und Etterlinu, jednom od generala koji su zapovijedali snagama Osovine u ovom području. To je urađeno na Hitlerovo insistiranje kako bi se minimizirala bilo kakva propaganda u slučaju da linija bude probijena. Između obale i Aurunskih planina bila je poznata i kao Linija "Dora". Hitlerova linija bila je tzv. "skretnična linija" koja se spajala sa Gustavovom linijom kod Monte Caira i koja je pružala pozadinski položaj u slučaju proboja Gustavove linije. Probijena je 24. maja 1944. na frontu britanske 8. armije od strane kanadske 1. pješadijske i 5. oklopne divizije, koje su napadale zajedno s poljskim 2. korpusom, koji je bio njima zdesna. Poljaci su zauzeli Piedimonte 25. maja i linija je doživjela slom. Iduća njemačka linija bila je Cezarova.